b'\n_START_ARTICLE_\nLaenuleping\n_START_PARAGRAPH_\nLaenuleping ehk krediidileping on tsiviil\xc3\xb5iguses leping, millega \xc3\xbcks isik (laenuandja ehk krediidiandja) kohustub andma teisele isikule (laenusaaja/krediidisaaja) rahasumma v\xc3\xb5i asendatava asja (laenu) ning laenusaaja kohustub lepingus m\xc3\xa4\xc3\xa4ratud ajaks tagasi maksma sama rahasumma v\xc3\xb5i tagastama sama liiki asja samas koguses ja sama kvaliteediga. Laenulepinguga v\xc3\xb5idakse ka m\xc3\xa4\xc3\xa4rata, et laenusaaja maksab laenuandjale lisaks tasu laenu kasutamise eest. _NEWLINE_Laenulepingu esemeks v\xc3\xb5ib olla ka tasuline makset\xc3\xa4htp\xc3\xa4eva edasil\xc3\xbckkamine, liising v\xc3\xb5i muu abi finantseerimisel._NEWLINE_Eestis on laenuleping seisuga 31.10.2007 reguleeritud "V\xc3\xb5la\xc3\xb5igusseaduse" paragrahvidega 396\xe2\x80\x93400. _NEWLINE_Tarbijalaenuleping on leping, millega oma majandus- v\xc3\xb5i kutsetegevuses tegutsev laenuandja annab v\xc3\xb5i kohustub andma tarbijale laenu.'